Vejledning vedr. gaver og repræsentation

Generelt er der i det offentlige en meget restriktiv holdning, når det gælder gaver og repræsentation. Denne holdning skal i folkekirkelige sammenhæng afvejes i forhold til fx, at mange yder en stor frivillig indsats.

Provstiudvalget anbefaler, at det enkelte menighedsråd vedtager retningslinjer for, hvornår der gives gaver og på hvilket niveau.

En god tommelfingerregel er, at gaver ved medarbejderes og menighedsrådsmedlemmers runde fødselsdage/mærkedage, jubilæer, tiltræden/fratræden ligger på et niveau omkring 200-300,- kr.

Generelt anbefales det, at gaven IKKE ydes som gavekort, da det skal indberettes til skat.

Det anbefales, at middag el. lign. for menighedsrådet kun holdes i forbindelse med eller som led i et møde eller fagligt arrangement. Menighedsrådet kan ligeledes overveje, om det er rimeligt med deltagerbetaling ved enkelte arrangementer.

Gentofte provsti, maj 2015